अगाडिको आवरण पृष्ठ

नोन्वा बुर्ह्वा

तह ६, कक्षा २

लेखकः शान्ति चौधरी

दंगाहा थारू

१

एक्ठो गाँउ रह। उहो गाँउम एक्ठो बुर्ह्वा रह। वाकर नाउ नोन्वा बुर्ह्वा रलहस्। उ बर बुर्हाइल रह।

२

नोन्वा बुर्ह्वा न्वानक खेटि कर। डिहोम सड्ड अख्वारी ह्यार जाए। न्वानम चिरैंयन् फुटफुटि खेल्डेहस्।

३

फुटफुटि खेल्क न्वान जाम निडेहेस्। नोन्वा बुर्ह्वन खुब रिस लागस्। एकडिन स्वाँचल कुछना कुछट करपरल चिरैयन्।

४

ओ डिहोम फान्डा लगाईल्। अप्न चुप्प चिमा डागल्। चिरैया आईल फान्डम बाझगिल्। चिरैयन बुर्ह्वा पकर डारल्।

५

चिरैंया महि छोरड्या कहल। नोन्वा निमानल्। म्वा नोक्सान करूइया टुहिमै निछोरम कहल। ट्वार मै खलभल झ्वार बनइम् कहल्। झ्वारभाट खैम कहल्।

६

नोन्वा बुर्ह्वा घरहोंर नामल्। डग्रिम गोरू चह्रुयनक ठे पुगल्। चिरैंया फेर हुकनसे महि छुटाडेव कहल्। गोरू चह्रुयनक कल छोरड्या। टोहि छाटा ओ बर्ढा डेबि।

७

बुर्ह्वा कहल मै छाटा बर्ढाफे निलिहेम्। चिरैंयफे निछोरम कहल्। याकर खलभल झ्वार खैम कहल्। मैनिछोरम कहल। नोन्वा बुर्ह्वा निमानल्।

८

फेर बुर्ह्वा उह्वाँसे नामल्। पानी भरूयनकठे पुगल्। पानी फे खुब पियास लाग्टलहस्। पानी डेव बाबुहुँक्र कहल्। चिरैंया छोर्डेबोट पानी डेबि कल।

९

नोन्वा बुर्ह्वा निमानल्। पानी पिए डेव कहल्। कख्‍रिम् चिरैय डावल। ओ पानी पिए लिहुरल्। चिरैंया उहो ब्यालम् भुर्र उर्गिलस्।

१०

नोन्वा बुर्ह्वा हेर्टि रहिगिल्। चिरैंया उर्टिउर्टि टिक्रा गैगिलस्। चिरैंय ह्यारबेर कपारिमक टोपीफे खस्गीलस्। नोन्वा बुर्ह्वाह खुब चिन्टा लग्लस्।

११

पानी भरूयन् बुर्ह्वह सम्झैल। चिन्टा जिनमानो चिरैंयक फे जिउ हुईटस्। बुर्ह्वा स्वाँचल ठिक हो। उह्वाँसे नोन्वा बुर्ह्वा आपन् घर नामल्।

१२

घर आईल ओ भाट खाक सुट्गिल। फेर बिहानख डिह्वा ह्यार गैल। डिह्वम मजासे न्वान जामल ड्याखल। चिरैंफ अईल।

१३

चिरैंया नोन्वा बुर्ह्वसे माफि माङगल्। आपसे बिगार निकरम कहल्। बुर्ह्वाफे वाकर बाट सुन्ख खुसि हुईल्।

१४

बुर्ह्वा ओ चिरैंया खुसि हुईल। चिरैंयाफे रूख्वम गैल। बुर्ह्वा आपन घर गैल। न्वानफे खुब मजा हुईलस्।

शीर्षक पृष्ठ

नोन्वा बुर्ह्वा

Images by International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ६

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Backward Society Education (BASE) and World Education.

दंगाहा थारूNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः दंगाहा थारू भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End